Diari Oficial de la Generalitat Valenciana


Sumari del DOGV 7149, del 11-11-2013 (2013/10958)

DECRET 169/2013, de 8 de novembre, del Consell, pel qual es crea un col·legi d'Educació Infantil i Primària al Campello, per fusió de dos centres existents.
------------------------------------------------------------------------------------------------------------------------------------------------------------

### Dades del document

Número de DOGV
:   7149

Data del DOGV
:   11-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10173


Data del document
:   08-11-2013

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 169/2013, de 8 de novembre, del Consell, pel qual es crea un col·legi d'Educació Infantil i Primària al Campello, per fusió de dos centres existents. [2013/10740]  
El Decret 127/2010, de 3 de setembre, del Consell, va crear un colegi públic per desglossament del Colegi d'Educació Infantil i Primària El Fabraquer, del Campello.  
El nou centre, al qual se li va assignar la denominació de número 5, va compartir edifici escolar amb el mateix centre del qual es desglossava.   
La Direcció Territorial de Cultura, Educació i Esport d'Alacant, a la vista de l'evolució de l'escolarització d'Educació Infantil i Primària al Campello, ha efectuat una proposta d'integració del Colegi d'Educació Infantil i Primària número 5 i del Colegi d'Educació Infantil i Primària El Fabraquer, adduint raons organitzatives, pedagògiques i estructurals.  
  
El Servici de Planificació Educativa, de la Direcció General de Centres i Personal Docent, a la vista de l'evolució de les dades censals de la localitat, ha emés un informe en què considera convenient dur a terme esta actuació, amb la qual cosa obté una millor rendibilitat dels recursos personals i materials destinats en la zona. Així mateix, l'alumnat es beneficiarà d'una millor coordinació pedagògica entre l'Educació Infantil i l'Educació Primària, que facilitarà el pas d'un nivell educatiu a un altre.  
El Consell Escolar Municipal ha sigut oït en relació amb la proposta d'integració.  
La Resolució de 2 d'abril de 2013, de la Conselleria d'Educació, Cultura i Esport, per la qual s'actualitza el catàleg d'unitats, es modifiquen els llocs de treball docent, la denominació i altres aspectes, de determinats centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat, ha configurat el Colegi d'Educació Infantil i Primària El Fabraquer amb 6 unitats d'Educació Infantil, 17 d'Educació Primària i 1 unitat d'Educació Especial, i el Colegi d'Educació Infantil i Primària número 5 amb 3 unitats d'Educació Infantil.  
  
De conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Colegis d'Educació Primària, aprovat pel Decret 233/1997, de 2 de setembre, del Consell, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 8 de novembre de 2013,  
  
  
DECRETE  
  
Article 1. Creació del centre  
Es crea, per integració i fusió del Colegi d'Educació Infantil i Primària número 5, codi 25021597, i del Colegi d'Educació Infantil i Primària El Fabraquer, codi 73322559, el següent centre docent:  
  
Província: Alacant.  
Localitat: El Campello.  
Denominació: Colegi d'Educació Infantil i Primària El Fabraquer.   
  
Codi: 09305208.  
Titular: Generalitat.  
Domicili: c/ Hisenda d'en Mira, s/n, CP 03170.   
Composició: 8 unitats d'Educació Infantil, 18 unitats d'Educació Primària i 1 unitat d'Educació Especial.  
Capacitat: 200 places escolars d'Educació Infantil, 450 places escolars d'Educació Primària i 8 places escolars d'Educació Especial.  
  
Article 2. Composició  
El nou centre iniciarà les seues activitats en el curs escolar 2013-2014 i en l'esmentat curs disposarà dels llocs de treball següents:  
10 d'Educació Infantil.  
16 d'Educació Primària.  
3 d'Educació Primària, Idioma Estranger, Anglés.   
3 d'Educació Primària, Educació Física.  
2 d'Educació Primària, Música.  
3 d'Educació Especial, Pedagogia Terapèutica.  
1 d'Educació Especial, Audició i Llenguatge.   
  
Article 3. Cessament d'activitats  
El Colegi d'Educació Infantil i Primària número 5 cessarà les seues activitats a la finalització del curs acadèmic 2012-2013. Les seues unitats, llocs de treball i plantilla docent, així com el material i equipament, s'integraran en el Colegi d'Educació Infantil i Primària El Fabraquer.  
  
  
DISPOSICIONS ADDICIONALS  
  
Primera. Inscripció registral  
El que establix el present decret s'inscriurà en el Registre de Centres Docents de la Comunitat Valenciana.  
  
Segona. Personal adscrit al nou centre   
El personal docent amb destinació definitiva en el Colegi d'Educació Infantil i Primària número 5 que, com a conseqüència de la integració, s'adscriga al centre que es crea per mitjà d'este decret mantindrà l'antiguitat que posseïa en el seu centre d'origen, en aplicació del que establix la disposició addicional tercera del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos.  
  
Tercera. Equip directiu  
La Direcció Territorial d'Educació, Cultura i Esport d'Alacant nomenarà l'equip directiu del centre, de conformitat amb el que establix l'article 137 de la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Colegis d'Educació Primària, aprovat pel Decret 233/1997, de 2 de setembre, del Consell.  
  
  
Quarta. Ràtio  
El centre aplicarà l'increment del nombre d'alumnes per aula previst en l'Orde 19/2012, de 21 de maig, de la Conselleria d'Educació, Formació i Ocupació, per la qual es regula l'aplicació del Reial Decret Llei 14/2012, de 20 d'abril, de mesures urgents de racionalització del gasto públic en l'àmbit educatiu, en els centres docents no universitari públics i privats concertats de la Comunitat Valenciana. Este increment s'aplicarà mentres es donen les circumstàncies previstes en l'esmentat Reial Decret Llei 14/2012.  
  
Quinta. Desplegament  
Es faculta la conselleria competent en matèria d'educació perquè adopte les mesures que siguen necessàries per al compliment i desplegament del que establix este decret, així com per a modificar, si és el cas, la configuració del centre.  
  
DISPOSICIÓ FINAL  
  
Única. Publicació i efectes  
El present decret es publicarà en el Diari Oficial de la Comunitat Valenciana i produirà efectes des de l'inici del curs escolar 2013-2014.  
  
  
Valencia, 8 de novembre de 2013  
  
El president de la generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET